Държавен вестник, бр. 2, 2002 г., стр. 21

Б Р О Й  2
Д Ъ Р Ж А В Е Н   В Е С Т Н И К
С Т Р .  21
Приложение № 6
към чл. 29
Раздел I
Количествен анализ на трикомпонентни смеси
от влакна
Обща информация
Методите за количествен анализ на трикомпонент-
ните смеси от влакна се основават на два процеса—
ръчно и химическо разделяне на видовете влакна.
Методът на ръчно разделяне трябва да се използва
винаги, когато е възможно, тъй като в общия случай
дава по-точни резултати от химическия метод. Може
да се използва за всички текстилни продукти, чиито
съставни влакна не се сливат, като например за преж-
ди, съставени от няколко елемента, всеки от които е
направен от един вид влакно, или продукти, в които
основата е от различен вид влакно от вътъка, или пле-
тени продукти, чиито влакна могат да се раздробят,
които са направени от прежди от различен вид.
В общия случай методите за количествен химичес-
ки анализ са базирани на селективното разтваряне на
отделни компоненти. Има четири възможни варианта
на този метод:
а) като се използват два различни тестови образеца,
един компонент (А) се разтваря от първия тестов обра-
зец и друг компонент (Б) се разтваря от втория тестов
образец; неразтворимият остатък от всеки образец се
претегля и се изчислява процентното съдържание на
всеки от разтворимите компоненти на базата на съот-
ветните загуби на маса; процентното съдържание на
третия компонент (В) се изчислява чрез разликата;
б) като се използват два различни тестови образеца,
един компонент (А) се разтваря от първия тестов обра-
зец и два компонента (А и Б) се разтварят от втория
тестов образец; неразтворимият остатък се претегля и
процентното съдържание на компонент (А) се изчисля-
ва според загубата на маса; неразтворимият остатък от
втория тестови образец се претегля: той отговаря на
компонент (В); процентното съдържание на третия
компонент (Б) се изчислява според разликата;
в) като се използват два различни тестови образеца,
два компонента (А и Б) се разтварят от първия тестов
образец и два компонента се разтварят от втория тес-
тов образец (Б и В); неразтворимите остатъци отгова-
рят съответно на двата компонента (В) и (А); процент-
ното съдържание на третия компонент (Б) се изчисля-
ва според разликата;
г) като се използва само един тестов образец след
премахването на един от компонентите, неразтворими-
ят остатък на другите две влакна се претегля и процент-
ното съдържание на разтворимия компонент се изчис-
лява по загубата на маса; едно от двете влакна на оста-
тъка се разтваря, неразтворимият остатък се претегля
и процентното съдържание на втория разтворим оста-
тък се изчислява по загубата на маса.
Там, където е възможен избор, е препоръчително
да се използва един от първите три варианта.
При използването на химически анализ специалис-
тът, отговарящ за анализа, трябва да избере методи, в
които се употребяват разтворители, разтварящи само
необходимите влакна, без да се засягат другите нишки.
За пример е дадена таблица в раздел III, която съ-
държа няколко трикомпонентни смеси от влакна и
методи за анализиране на влакнести смеси, които мо-
гат по принцип да се използват и за анализиране на тези
трикомпонентни смеси от влакна.
За да се намали вероятността от грешка до минимум,
се препоръчва да се извършват поне два от четирите
посочени по-горе анализа, когато това е възможно.
В смесите от влакна, използвани по време на обра-
ботката и по-рядко в завършени текстилни продукти,
могат да се съдържат съпътстващи и добавени към
влакната материали, като мазнини, восък или апретура
или водоразтворими вещества, които или са естествено
съдържание на влакната, или са добавени, за да улеснят
обработката. Съпътстващите и добавените към влак-
ната материали трябва да се отстранят преди анализа.
За тази цел са дадени методи за предварителна обра-
ботка, за отстраняване на масла, мазнини, восък или
водоразтворими вещества.
Текстилните продукти могат също така да съдър-
жат смоли или други материали, използвани, за да им
придадат специални качества. Такива вещества, вклю-
чително багрила, в някои случаи могат да нарушат дей-
ствието на реактива върху разтворимите компоненти
и/или могат частично или напълно да се премахнат от
реактивите. Тези допълнителни материали могат да до-
ведат до грешки и трябва да се отстранят преди анализа
на пробите. Ако тези материали не могат да се отстра-
нят, методите за количествен химически анализ, указа-
ни в раздел III, са неприложими.
Багрилата в оцветените влакна се считат за част от
влакното и не се отстраняват.
Анализите се провеждат на базата на сухата маса и
е дадена процедура за определяне на суха маса.
Резултатът се получава, като на всяко влакно се
прилагат коефициенти на възстановяване, определени
в приложение № 2.
Преди да се пристъпи към анализиране, всички
влакна в сместа трябва да се идентифицират. При ня-
кои химически методи неразтворимият компонент може
да се разтвори частично в реактива, използван за разт-
варяне на разтворими компоненти. При възможност се
избират реактиви с малък или нулев ефект върху нераз-
творимите влакна. Ако е известно, че има загуба на
маса по време на анализа, резултатът трябва да се ко-
ригира—за тази цел са дадени коригиращи фактори.
Тези фактори са определени от няколко лаборатории—
чрез третиране на влакна, почистени с помощта на пред-
варителна обработка с подходящ реактив, както е опре-
делено в метода на анализа. Тези коригиращи фактори
са приложими само за неразградени влакна и може да е
необходимо прилагането на други коригиращи фактори
за влакна, които са били разложени преди и по време на
обработката. Ако трябва да се използва четвъртият ва-
риант на анализ, при който текстилното влакно се под-
лага на последователното действие на два поредни раз-
творителя, трябва да се приложат коригиращи фактори
за възможни загуби на маса от влакното при двете тре-
тирания. Трябва да се проведат поне два опита както при
ръчния анализ, така и при химическото разделяне.
I. Обща информация за методите на количествен
химически анализ на трикомпонентни смеси от влакна
Обща информация за дадените методи на количес-
твен химически анализ на трикомпонентни смеси от
влакна
1.1. Обхват и област на приложение.
Областта на приложение за всеки метод на анали-
зиране на двукомпонентни смеси от влакна определя
към кои влакна е приложим даденият метод, указан в
приложение № 5.
1.2. Принципи.
След идентифицирането на компонентите на влак-
ното съпътстващите и добавените към влакната мате-
риали се отстраняват чрез подходяща предварителна
обработка, след което се прилага един или повече от
четирите варианта на процес на избирателно разтваря-
не, описани в увода. Освен в случаите, когато това пред-
ставлява техническа трудност, за предпочитане е да се
разтваря компонентът на главното влакно, за да се
получат компонентите на второстепенните влакна като
крайна утайка.
1.3. Апаратура и реактиви.
1.3.1. Апаратура.
1.3.1.1. Филтриращи тигели и тегловни стъкла,
достатъчно големи, за да побират такива тигели, вся-
каква друга апаратура, даваща подобни резултати.
1.3.1.2. Дюаров съд.